
României pe final de an? 


2 De Bogdan Tiberiu lacob decembrie 16, 2024 O 3315 La X9) 


Bogdan Tiberiu Iacob - jurnalist 


Ceva grav se întîmplă în România ultimei perioade: nu doar că am ajuns în 
prim-planul dezbaterilor la nivel global prin halucinanta anulare a alegerilor 
fără minime dovezi. Dar pare că de zile bune un regizor misterios face tot 
posibilul ca populaţia să fie isterizată pînă la punctul la care societatea ar 
putea exploda și se vorbește tot mai insistent de aniversarea cu revolte 
majore a 35 de ani de la revoluție, pe 21-22. 


Ne așteptam la un sfîrșit de an cu probleme, dar nimeni nu anticipa nici la mare 
distanţă ce se petrece cu adevărat. 


După un an în care s-a călcat în picioare legislaţia electorală în ultimul hal, în numele 
economiei la buget, România s-a trezit cu prezidenţialele anulate, adică cca.250 


milioane de euro aruncaţi la toaletă, așa că mai cheltuim pe atit și la anul. Ce fericiţi 
vor fi fost proprietarii celor cca.1000 de spaţii din străinătate închiriate de statul 
român pe bani grei pentru cele șase zile de votare în diaspora, cînd s-au trezit că nu 


mai vin românii la vot. Și nederanjaţi și cu banii încasați. 


Una peste alta, românii au votat masiv schimbarea și s-au trezit cu un Iohannis care 
va mai face sejururi de lux încă vreo 6 luni sau mai mult, cu aceiași guvernanţi, cu 
Ciolacu în frunte, și cu ceea ce americanii numesc "man of the people”, omul 
poporului, candidatul Călin Georgescu, azvirlit pe tușă și virit într-un malaxor de 


imagine pentru fapte încă necomise, doar intuite pentru viitor. 


Hapul anulării alegerilor nu s-a digerat nici pe departe, ba chiar dezbaterile din 

societățile lumii încep să fie tot mai aprinse, pentru că se ia în calcul că România ar 
putea să fie un experiment pe calea lichidării democraţiei în forma ei tradițională și 
înlocuirea ei cu un soi de inginerie socială, în care poporul își pierde dreptul de a-și 


decide soarta, pentru că e prost și nu știe cum. 


Dincolo de alegeri, însă, se petrec evenimente îngrijorătoare, mai mărunte ori mai 
mari, care ridică serios întrebarea dacă nu se pregătește incendierea societății 


românești, nu e clar în numele căror interese? 


În loc să se dezbată în presă lovitura de stat constituţională a anulării alegerilor, se 
creează un non-subiect dintr-un așa zis grup de neolegionari - care de fapt sunt din 
legiunea străină și nu din stirpea codrenistă, dar cine se mai încurcă în amănunte? - 
care ar fi venit înarmați pînă în dinţi să provoace masacre în București. Vreo duzină de 
inși la un oraș de 3-4 milioane. Zile în șir s-a tras cu Potra & comp, ucigași singeroși, 
dar care nici control judiciar nu au primit. Era și greu, pentru un pistol cu bile de 


cauciuc pe post de arsenal al crimei. 


Realitatea Plus se trezește cu emisia întreruptă pentru o faptă de acum un an și șapte 


luni, risul curcilor și se vorbește de presiuni pentru ridicarea licenţei. 


Diverși cetățeni sunt chemaţi urgent la poliție pe motiv că sunt influenceri pro- 
Georgescu pe reţele și trebuie să dea socoteală. 


Se discută intens despre interzicerea Tiktok. 


DNA dă buza peste AEP și cere punerea la dispoziţie a listelor de candidaţi depuse de 
S.0.S. România la europarlamentare, adică acum cca.7 luni. 


Se vorbește insistent de invalidarea parlamentarilor POT și chiar SOS, ceea ce ar 


putea duce la anularea și a alegerilor parlamentare. 


Rusia e peste tot în România, dar nu apare nici o minimă dovadă. 


Directorul SIE e atit de îngrijorat că se duce să se calmeze la Marele Premiu de 
Formula 1 cu jeturi private. 


Primarul orașului Târgu Mureș, Soos Zoltan, e săltat de procurori și plimbat public cu 


cătușe, în amintirea unei epoci pe care o speram apusă, provocînd furia UDMR. 


MApN lansează în dezbatere două proiecte de legi care panichează populația cu 
perspectiva implicării forțate într-un război, și asta doar pentru că guvernanţii nu s-au 


deranjat să explice public despre ce e vorba, de fapt. 


Marcel Ciolacu nu găsește ceva mai inteligent la vremuri tulburi decit să se filmeze 
îmbrăcînd straie de creatori de fiţe și cu o curea de firmă italiană, într-un moment cînd 
pentru majoritatea românilor masa de Crăciun și de Anul Nou se anunţă tot mai 


problematică. 


Ministrul Energiei, Sebastian Burduja, iese la rampă și ne dă vestea minunată: suntem 


printre fericiții cu cele mai mici preţuri la energie din UE. 


Presa lansează o știre alarmistă conform căreia de la 1 ianuarie depozitele bancare ale 
românilor vor fi impozitate cu 10% pentru asigurări de sănătate. Nu e în realitate 
chiar ca în textul viralizat rapid în presă, dar, iarăși, guvernanţii au ieșit tirziu cu 


explicații. 


Ieri dimineaţă, la orele 9,00, poliția descinde acasă la europarlamentara Diana 
Șoșoacă pentru a-i înmîna un proces verbal pentru o contravenţie de o mie de 

lei. Conform legii, comunicarea procesului-verbal se poate face prin poștă, cu aviz de 
primire, sau prin afișare la domiciliul contravenientului. De ce a ales poliția soluția 


deplasării directe, provocatoare, duminică, la o oră matinală și nu a poștei? 


Lucruri aiuritoare țișnesc din oricare direcție ai privi. 


Bunăoară, aflăm că Autoritatea pentru Reformă Feroviară atribuie un contract pentru 
operarea unor trenuri către Interregional Călători, operator privat care cîștigă licitația 


oferind cu un ban (0, 001 lei!!!) sub cea cerută de CFR Călători. 


Pe bune?? 


Pare că se lucrează peste tot la incitare, la instaurarea unui climat de haos și chiar 


teroare. 


Iar situația e grea nu doar politic, ci și economic și social. 


Rata anuală a inflației a urcat în luna noiembrie la 5,1%, fată de 4,7% în octombrie, în 
condiţiile în care serviciile s-au scumpit cu 7,5% față de noiembrie 2023, alimentele 


cu 5,1% și mărfurile nealimentare cu 4,1%, potrivit INS. 


Aflăm că în 4 ani de exercițiu bugetar european, România a absorbit doar 1,9 miliarde 
de euro din fonduri operaționale de peste 31 de miliarde, adică cca.6%, și mai avem 
doar trei ani pentru restul de 94%. Dar, ca de obicei, vom merge în prelungiri încă alți 
cițiva ani. 


Datoria externă a României a crescut cu 18 miliarde de euro în primele zece luni din 
2024, ajungând la 186 miliarde de euro. 


Investiţiile străine directe sunt mai mici decât anul trecut, scăzind de la 5,9 miliarde 


de euro la 5,5 miliarde de euro. 


Pe 24 octombrie, România a devenit prima țară din UE care și-a terminat tot bugetul 
pe 2024. De atunci, trăim exclusiv pe datorie. 


În 2024 am plătit peste 37 de miliarde de lei doar pe dobînzi la împrumuturi mai 
vechi. 


Numărul bugetarilor a tot crescut pină a sărit de 1,3 milioane. 


Cel mai grav, avem o coaliție de partide care negociază venirea la guvernare în 
absenţa unui proiect de buget pe 2025, care trebuia să fie gata de mult, dar nu se 
aude nimic de el. Fără a ști cu ce bani se va guverna, cum se poate vorbi de lansarea 


unui program comun de guvernare? 


Pentru cunoscători, vestea proastă ar fi că un expert de calibru din ministerul 
Finanţelor, care face de ani de zile bugetul de stat, a decis să se pensioneze de la 1 
ianuarie, conform surselor noastre, pentru că nu mai suportă incompetența din 
minister. 


Între timp, românii, mai ales diasporenii, se mobilizează masiv pentru proteste de 
stradă pe 21-22 decembrie: "De data asta votăm cu toporul” sună, terifiant, unele 


mesaje. 


România sfirșitului de an arată ca o găină cu capul retezat, zbătindu-se haotic, dar 


încă nu s-a terminat. Haosul adevărat s-ar putea de abia să înceapă. 

